今集《忍者龜：魅影突擊》（Teenage Mutant Ninja Turtles: Out of the Shadows）仍然由橫掃全球票房37億美元並屢破票房紀錄嘅《變形金剛》（Transformers）系列賣座導演及監製米高比爾（Michael Bay）傾力製作，並由同樣叫好叫座嘅《職業特工隊：鬼影約章》（Mission: Impossible–Ghost Protocol）拍檔班底祖殊艾貝爾鮑姆（Josh Appelbaum）及安佐連麥（André Nemec）再次拍住上擔任編劇兼監製，製作團隊仲包括一班嚟自《星戰》（Star War）系列、《蜘蛛俠》（Spider-Man）系列等賣座電影嘅幕後猛人，頂尖班底嘅合作結晶實在令人期待！
今集飾演忍者龜李奧、拉斐、多納同米奇嘅四位男星，包括：《狼少年》（TeenWolf）美劇男星彼德普錫（Pete Ploszek）、《飢餓遊戲2：星火燎原》（TheHunger Games: Catching Fire）艾倫域治臣（Alan Ritchson）、《捉智雙雄》（Catch Me If You Can）謝洛米侯活（Jeremy Howard）及《異形侵略戰》（Battle: Los Angeles）諾爾費沙（Noel Fisher）將全數回歸；仲有世界著名職業摔角手希莫斯（Sheamus）特別演出變種半獸人洛克史迪（Rocksteady）；飾演愛普（April）嘅《變形金剛》索女美瑾霍絲（Megan Fox），當然亦會繼續上陣，為4隻變種龜打氣！